《前诗意有未尽更赋一章》
明代·王彦泓

高斋丝竹侑元文，也许彭宣一度闻。江令未能兼傅粉，无方只度使持裙。

奴依颖士知才藻，婢侍康成熟典坟。莫学罗敷更羞涩，使君今日是夫君。

作者简介：镇江府金坛人，字次回。以岁贡为松江府华亭县训导，卒于官。博学好古，喜作艳体小诗，格调似韩偓。词不多作，而善改昔人词，有加毫颊上之致。有《疑雨集》。